钦定古今图书集成/明伦汇编/家范典/第059卷 > 曹端夜行烛 > 《家规辑略》
## 钦定古今图书集成/明伦汇编/家范典/第059卷 > 曹端夜行烛 > 《家规辑略》

子孙入祠堂，当正衣冠，即如祖考之在上，不得嬉笑
对语，疾步晨昏，皆当致恭而退。

子孙不得修建异端祠宇，妆塑土木形像。

子孙年未三十者，酒不许入唇。壮者惟许少饮，亦不
宜沈酗杯酌，喧呶鼓舞，不顾尊长，违者棰之。若奉筵
宾客，唯务诚实，不必强人以酒。

子孙不得私造饮馔，以徇口腹之欲。违者姑诲之。诲
之不悛，则责之。产者病者不拘。